Diari Oficial de la Generalitat Valenciana


Sumari del DOGV 4205, del 07-03-2002 (2002/1804)

ACORD d'1 de febrer de 2002, de la Comissió Territorial d'Urbanisme de València, relatiu a la modificació núm. 6 de les Normes Subsidiàries de Sollana.
-------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1804


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sollana
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu a la modificació núm. 6 de les Normes Subsidiàries de Sollana. [2002/1804]
  
Vist l'expedient remés per l'Ajuntament de Sollana referit a la modificació núm. 6 de les Normes Subsidiàries, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant la Resolució de l'Alcaldia de 28 de juny de 2001. Després del pertinent període d'informació pública en el qual es van presentar al·legacions, es va aprovar provisionalment pel ple municipal en la sessió del dia 29 d'octubre de 2001.
  
Segon
  
Projecte consta de memòria informativa i justificativa, plans d'informació i plans d'ordenació.
  
Tercer
  
La modificació núm. 6 de les Normes Subsidiàries es divideix en tres apartats:
  
- Delimitació de dues unitats d'execució en sòl urbà.
  
- Ampliació de l'amplària del carrer 8 de Març, de 5 a 10 metres, integrada en la Unitat d'Execució Corts Valencianes.
  
- Regularització de l'alineació del carrer Anna de Portugal i Borja, que unifica la seua amplària en 10 metres lineals i incorpora xamfrans en la confluència amb dos carrers.
  
La delimitació de dues unitats d'execució en sòl urbà residencial de Sollana es justifica en la necessitat de subjectar el sòl al règim d'actuacions integrades per a efectuar la urbanització i l'edificació d'aquest.
  
Cada una de les dues unitats d'execució de 20.653,07 m² i 20.508 m², respectivament, i denominades Corts Valencianes i Puríssima 1, constitueix una àrea de repartiment, i es manté l'aprofitament tipus fixat en les normes subsidiàries en tot el sòl urbà en 1,75 m²t/m²s.
  
No obstant això, en la Unitat d'Execució Corts Valencianes l'índex d'edificabilitat bruta es fixa en 2,4179 m²t/m²s, per la qual cosa l'excedent d'aprofitament de 0,6679 m²t/m²s, podrà materialitzar-se d'acord amb el que indica l'article 24.5 de les Normes Subsidiàries, segons el qual el propietari que pretenga edificar per damunt de l'aprofitament tipus haurà de cedir sòl per a equipaments o espais lliures en proporció de 0,0875 m² de sòl per cada m²t edificat en excés.
  
L'ampliació de l'amplària del carrer 8 de Març a 10 metres, es troba en l'àmbit de la Unitat d'Execució Corts Valencianes, i té lloc per considerar insuficient l'amplària actual de 5 metres.
  
Pel que fa a la regularització de l'alienació del carrer Anna de Portugal i Borja es justifica en l'actual amplària variable i indefinit, i es regularitza la seua amplària en 10 metres. D'altra banda, és necessària la formació de xamfrans de 8 metres en alguns carrers en què aquests no estan previstos.
  
Quart
  
Sollana té les Normes Subsidiàries de Planejament aprovades definitivament per la Comissió Territorial d'Urbanisme amb data 27 de setembre de 1990.
  
Cinqué
  
La Comissió Informativa de la Comissió Territorial d'Urbanisme de València, en la sessió del dia 24 de gener de 2002, va emetre un informe relatiu al projecte que ens ocupa, i així es compleix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet, i s'ha tramitat de conformitat amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de l'1 de febrer de 2002, acorda aprovar definitivament la modificació núm. 6 de les Normes Subsidiàries de Sollana.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.